Džon Dou
<s>Ime Džon Dou () se u SAD uobičajeno koristi kao naziv za mušku stranku u sudskom sporu, čiji pravi identitet je nepoznat.</s><s>Muški leševi koje je nemoguće identifikovati se takođe nazivaju ovim imenom.</s><s>Nepoznata ženska osoba naziva se Džejn Dou dok se beba čiji identitet nije poznat naziva beba Dou.</s><s>Drugi članovi iste porodice mogu se nazivati Džejms Dou, Džudi Dou i sl.</s><s>Ovo ime se najčešće, mada ne i uvek, koristi za anonimne ili nepoznate branjenike.</s><s>Druga imena koja se takođe koriste za nepoznate stranke u sudskom postupku su Ričar Rou za muškarce i Džejn Rou za žene (kao što je to učinjeno u odluci Vrhovnog suda SAD u slučaju Rou protiv Vejda).</s><s>Oksfordski rečnik engleskog jezika tvrdi da je ime Džon Dou „ime kojim se označava fiktivni zakupac ili tužilac u (sada već zastarelom) slučaju evikcije, u kojem je fitkivni branjenik bio nazvan Ričard Rou“.</s>

<s>Pored zvanične pravne primene, ime Džon Dou se najčešće koristi da bi se njime imenovalo nepoznato lice.</s><s>Najbolji primer za ovakvu upotrebu imena je film Frenka Kapre „Upoznajte Džon Doa“.</s>

<s>Običaj upotrebe imena Džon Dou datira još iz vremena vladavine engleskog kralja Edvarda III, a nastao je tokom pravničke debate oko nečega što je tada nazivano Akt o izbacivanju.</s><s>Debatom su bili obuhvaćeni hipotetički vlasnik zemlje, koji je nazvan „Džon Dou“, a koji je iznajmio svoju zemlju drugom licu, takođe fiktivnom zakupcu „Ričardu Rou“, koji je ovu zemlju prisvojio i izbacio sa nje jadnog Džon Doa.</s>

<s>Ova imena – Džon Dou i Ričar Rou – nemaju nekakvo posebno značenje, osim što Dou (na eng. Doe znači ženka jelena), a Rou (na eng. Roe znači vrsta malog jelena rasprostranjenog na evropskom kontinentu) predstavljaju obične imenice koje su se u to vreme koristile.</s><s>Međutim, navedena pravnička debata postala je ključna tačka u pravnoj teoriji, od koje se ime Džon Dou aktivno koristi u pravnoj praksi i opštem govoru za označavanje nepoznate osobe.</s><s>Džon Dou i Ričard Rou se danas zvanično koriste u pravnoj proceduri SAD kao prvo i drugo ime koje se daje branjenicima u sudskom postupku (ukoliko je potrebno, sledeća imena koja se koriste su Džon Stajls i Ričard Majls).</s><s>Ime Džejn Dou, logični ženski ekvivalent, koristi se u mnogim jurisdikcijama, ali ukoliko se radi o slučaju pred federalnim sudom onda se za nepoznatu branjenicu uvek koristi izraz Meri Mejdžor.</s>

<s>U krivičnom zakonodavstvu Srbije se koristi kao pandan imenu Džon Dou inicijali NN (en en lice).</s><s>U Sloveniji to lice se označava kao Janez Novak, Makedoniji Petar Petrovski, Austriji Hans Majer, Bugarskoj Ivan Ivanov, Argentini Huan Perez i tako dalje.</s><s>Samo poreklo značenja inicijala NN nije poznato.</s><s>Pretpostavlja se da je uzeto od latinskog -{nomen nescio}- (u značenju kome se ne zna ime).</s>

<s>Vidi još 
nomen nescio</s>

<s>Kazneno pravo</s>

